## Zakon o izmjenama i dopunama Zakona o posredovanju pri zapošljavanju i pravima za vrijeme nezaposlenosti

### NN 114/2003 (19.7.2003.), Zakon o izmjenama i dopunama Zakona o posredovanju pri zapošljavanju i pravima za vrijeme nezaposlenosti

# HRVATSKI SABOR

1576

Na teme­lju članka 88. Ustava Republike
Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O POSREDOVANJU PRI ZAPOŠLJAVANJU I PRAVIMA ZA VRIJEME NEZAPOSLENOSTI

Proglašavam Zakon o izmjenama i dopunama Zakona
o posredovanju pri zapošljavanju i pravima za vrijeme nezaposlenosti, koji je
donio Hrvatski sabor na sjednici 14. srp­nja 2003.

Broj: 01-081-03-2594/2
Zagreb, 16. srp­nja 2003.

Predsjednik
Republike Hrvatske
**Stjepan Mesić,** v. r.

## ZAKON

### O IZMJENAMA I DOPUNAMA ZAKONA O POSREDOVANJU PRI ZAPOŠLJAVANJU I PRAVIMA ZA VRIJEME NEZAPOSLENOSTI

Članak 1.

U Zakonu o posredovanju pri zapošljavanju i
pravima za vrijeme nezaposlenosti (»Narodne novine«, br. 32/02. i 86/02.) u
članku 3. stavku 2. iza riječi: »obavljati i« dodaju se riječi: »prav­ne osobe
kao trgovačka društva, a fizičke osobe kao samostalnu djelatnost«, a riječi:
»druge pravne i fizičke osobe« brišu se.

Stavak 3. mijenja se i
glasi:

»(3) Pravne i fizičke
osobe koje obavljaju djelatnosti istraži­vanja tržišta i ispitivanja javnog
mijenja, te djelatnosti savjetovanja u vezi s poslovanjem i upravljanjem, mogu
obavljati i djelatnosti iz članka 1. ovoga Zakona.«

Iza stavka 3. dodaje se
novi stavak 4. koji glasi:

»(4) Iznimno od stavka
2. i 3. ovoga članka srednjoškolske ustanove mogu obavljati samo poslove
posredovanja za povremeni rad redovnih učenika.«

Dosadašnji stavak 4.
postaje stavak 5.

Dosadašnji stavci 5. i
6. brišu se.

Članak 2.

Iza članka 3. dodaje se članak 3.a koji glasi:

»Članak 3.a

(1) Pravne i fizičke osobe iz članka 3. stavka
2. ovoga Zakona i srednjoškolske ustanove iz članka 3. stavka 4. ovoga Zakona
mogu obavljati djelatnosti u svezi sa zapošljavanjem pod uvjetom da:

1) prije upisa u odgovarajući registar imaju dozvolu
ministarstva nadležnog za rad,

2) ispunjavaju kadrovske, organizacijske,
prostorne, tehničke i ostale propisane uvjete za obavljanje tih djelatnosti.

(2) Ministar nadležan za rad pravilnikom će
propisati posebne uvjete i način obavljanja djelatnosti iz članka 3. stavka 2.
i 4. ovoga Zakona i stavka 1. ovoga članka.«

Članak 3.

U članku 7. stavku 1. točka 1. mijenja se i
glasi:

»1) ne ostvari mjesečni primitak od pružanja
usluga prema posebnim propisima ili ne ostvari mjesečni primitak, odnosno
dohodak od druge samostalne djelatnosti prema propisima o porezu na dohodak, a
koji su veći od najvišeg iznosa novčane naknade utvrđene člankom 35. ovoga
Zakona.«

Članak 4.

U članku 11. stavku 1. točka 2. briše se.

Dosadašnja točka 3. koja postaje točka 2. mijenja
se i glasi:

»2) ne ostvari mjesečni primitak od pružanja
usluga prema posebnim propisima ili ne ostvari mjesečni primitak, odnosno
dohodak od druge samostalne djelatnosti prema propisima o porezu na dohodak, a
koji su veći od najvišeg iznosa novčane naknade utvrđene člankom 35. ovoga
Zakona.«

Dosadašnja točka 4. koja postaje točka 3.
mijenja se i glasi:

»3) obavlja posao bez potvrde, ugovora, odnosno
rješenja na temelju kojeg radi,«.

Dosadašnje točke 5. do 17. postaju točke 4. do
16.

U stavku 2. točki 2. broj: »80« zamjenjuje se
brojem: »50«, a broj: »90« zamjenjuje se brojem: »60«.

U stavku 3. riječi: »do 3« zamjenjuju se
riječima: »do 7«.

Članak 5.

U članku 12. stavku 1. točki 1. riječi: »i 3.«
brišu se.

U točki 2. riječi: »točke 4.« zamjenjuju se riječima:
»točke 3.«.

U točki 3. riječi: »točke 14. i 16.« zamjenjuju
se riječima: »točke 13. i 15.«.

Članak 6.

Iza članka 34. dodaje se članak 34.a koji glasi:

»Članak 34.a

(1) Nezaposlenoj osobi kojoj je radni odnos
prestao zbog poslovno ili osobno uvjetovanog otkaza, uz utvrđenu visinu novčane
naknade iz članka 34. stavka 1. i 2. ovoga Zakona pripada pravo i na
jednokratni dodatak u iznosu:

1) dvije najviše mjesečne novčane naknade ako je
provela na radu kod posljednjeg poslodavca 20 i više godina,

2) četiri najviše mjesečne novčane naknade ako
je provela na radu kod posljednjeg poslodavca 25 i više godina,

3) šest najviših mjesečnih novčanih naknada ako
je provela na radu kod posljednjeg poslodavca 30 i više godina.

(2) Iznimno, osobi iz članka 34. stavka 3. ovoga
Zakona koja nema pravo na razliku do utvrđene visine novčane naknade pripada
pravo na dodatak iz stavka 1. ovoga članka.

(3) Dodatak iz stavka 1. ovoga članka isplaćuje
se prilikom prve isplate novčane naknade.«

Članak 7.

U članku 35. stavku 1. iza riječi: »podatku«
zarez se zamjenjuje točkom, a ostali tekst briše se.

Iza stavka 1. dodaju se stavci 2. i 3. koji
glase:

»(2) Najviši iznos novčane naknade utvrđuje
Vlada Repub­like Hrvatske na prijedlog ministra nadležnog za rad uz prethodno
mišljenje Gospodarsko-socijalnog vijeća i ministra nadležnog za financije.

(3) Utvrđeni iznos novčane naknade iz stavka 1.
i 2. ovoga članka isplaćuje se po službenoj dužnosti nezaposlenim osobama
kojima je to pravo utvrđeno.«

Članak 8.

U članku 36. stavku 1. točki 10. brojka: »312«
zamjenjuje se brojkom: »338«, a na kraju teksta točka se zamjenjuje zarezom.

Iza točke 10. dodaju se točke 11. i 12. koje
glase:

»11) 364 dana ako je provela na radu više od 15
godina,

12) 390 dana ako je provela na radu više od 20
godina.«

Članak 9.

U članku 41. stavku 1. točka 3. mijenja se i
glasi:

»3) obavlja posao bez potvrde, ugovora, odnosno
rješenja na temelju kojeg radi,«.

U točki 7. iza riječi: »obiteljsku mirovinu«
stavlja se zarez, riječ: »ili« briše se, a na kraju teksta briše se zarez i
dodaju riječi: »ili ostvari invalidsku mirovinu zbog profesionalne
nesposobnosti za rad u iznosu višem od utvrđene novčane naknade,«.

Točka 8. briše se.

Dosadašnje točke 9. do 13. postaju točke 8. do
12.

U stavku 2. točki 2. broj: »80« zamjenjuje se
brojem: »50«, a broj: »90« zamjenjuje se brojem: »60«.

U stavku 3. riječi: »do 3« zamjenjuju se
riječima: »do 7«.

Članak 10.

U članku 53. iza stavka
3. dodaje se stavak 4.

»(4) Žalba ne odgađa
izvršenje rješenja.«

Članak 11.

U članku 63. iza stavka
1. dodaje se novi stavak 2. koji glasi:

»(2) Državni
inspektorat zabranit će privremeno obavljanje djelatnosti u svezi sa
zapošljavanjem pravnoj i fizičkoj osobi ako prilikom obavljanja nadzora utvrdida tudjelatnost obavlja u inozemstvu protivno članku 3. stavku 2.
ovoga Zakona.«

U stavku 2. koji
postaje stavak 3. riječi: »2., 3., 4., 5. i 6.« zamjenjuju se riječima: »2,. 3.
i 5. i odredbi članka 3.a«.

U stavku 3. koji
postaje stavak 4. riječi: »3. stavku 3. točki 1.« zamjenjuju se riječima: »3.a
stavku 1.«.

Članak 12.

(3)U članku 67. stavku 1. brojka:
»200.000,00« zamjenjuje se brojkom: »100.000,00«, iza riječi: »organizacijske«
dodaje se zarez i riječi: »prostorne, tehničke«, iza riječi: »iz« dodaju se
riječi: »članka 3.a stavka 2. ovoga Zakona (članak 3. stavak 2., 3. i 5. i
odredbi članka 3.a)«, a ostali tekst se briše.

U stavku 2. brojka:
»20.000,00« zamjenjuje se brojkom: »10.000,00«.

Članak 13.

 Članak 68. briše se.

Članak 14.

(1) Zahtjevi za
ostvarivanje prava za vrijeme nezaposlenosti podnijeti do stupanja na snagu
ovoga Zakona dovršit će se prema propisima koji su se primjenjivali do toga
dana.

(2) Žalbeni postupci
koji nisu pravomoćno dovršeni do stupanja na snagu ovoga Zakona, dovršit će se
po propisima koji su važili do stupanja na snagu ovoga Zakona.

Članak 15.

Ministar nadležan za
rad uskladit će važeće propise za pro­ved­bu Zakona o posredovanju pri
zapošljavanju i pravima za vrijeme nezaposlenosti (»Narodne novine«, br. 32/02.
i 86/02.) s odredbama ovoga Zakona u roku od tri mjeseca od dana stupanja na
snagu ovoga Zakona.

Članak 16.

Ovaj Zakon stupa na
snagu danom objave u »Narodnim novinama«.

Klasa: 100-01/03-01/01
Zagreb, 14. srpnja 2003.

HRVATSKI SABOR

Predsjednik
Hrvatskoga sabora
**Zlatko** **Tom****či****ć,** v. r.

Zakon, NN 114/2003-1576